Pielikums

Gulbenes novada domes 2023.gada 29.jūnija lēmumam Nr.GND/2023/

**NOMAS LĪGUMS**

Gulbenē 2023.gada \_\_\_.\_\_\_\_\_\_\_

**Gulbenes novada pašvaldība,** reģistrācijas numurs 90009116327, juridiskā adrese Ābeļu iela 2, Gulbene, Gulbenes novads, LV-4401,domes priekšsēdētāja Anda Caunīša personā, kurš rīkojas saskaņā ar Pašvaldību likumu 17.panta trešās daļas 5.punktu, turpmāk – **Iznomātājs**, no vienas puses, un

**SIA “Gulbenes Energo Serviss”**, reģistrācijas numurs 54603000121, juridiskā adrese Blaumaņa iela 56A, Gulbene, Gulbenes novads, LV-4401, tās valdes locekļa Riharda Korna personā, kurš rīkojas saskaņā ar statūtiem, turpmāk – **Nomnieks**, no otras puses, katrs atsevišķi turpmāk – Puse un abi kopā – Puses,

pamatojoties uz Gulbenes novada domes 2023.gada 29.jūnija lēmumu Nr. GND/2023/\_\_\_ “Par pašvaldības mantas nodošanu nomā SIA “Gulbenes Energo Serviss” (protokols Nr. ; \_.p.), noslēdza šo nomas līgumu, turpmāk – Līgums, par sekojošo:

**1. Līguma priekšmets**

* 1. Iznomātājs nodod, bet Nomnieks pieņem atlīdzības lietošanā Gulbenes novada pašvaldības pamatlīdzekli – bioloģiskās attīrīšanas iekārtas DCE-12 ar kadastra apzīmējumu 5001 006 0186 008 Dīķa ielā 1, Gulbenē, Gulbenes novadā (izbūves gads: 2001. gads; inventāra numurs PUU00760; bilances sākotnēja vērtība 1529,59 *euro*, atlikusī vērtība uz 2023.gada 20.jūniju 963,49 *euro*), turpmāk – Nomas objekts.
	2. Nomas objekts tiek nodots Iznomātājam kanalizācijas pakalpojumu sniegšanai Gulbenes novada Gulbenes pilsētas administratīvajā teritorijā.
	3. Nomas objekts Nomniekam tiek nodots ar nodošanas–pieņemšanas aktu, kuru paraksta abas Puses 3 (triju) darba dienu laikā no Līguma noslēgšanas dienas, un tas kļūst par Līguma neatņemamu sastāvdaļu (1.pielikums).
	4. Nomas objekts tiek nodots Nomniekam tādā stāvoklī, kādā tās ir nodošanas dienā. Nomas objekta tehniskais stāvoklis un kvalitāte Pusēm ir zināma un par to nav nekādu pretenziju.

**2. Maksājumi**

2.1. Nomas maksa par Nomas objekta nomu tiek noteikta **24,00 EUR** (divdesmit četri *euro* nulle centi) gadā bez pievienotās vērtības nodokļa (turpmāk – PVN).

2.2. Nomnieks Līguma 2.1.punktā noteikto nomas maksu maksā vienu reizi gadā ar pārskaitījumu uz Iznomātāja bankas kontu līdz 25. (divdesmit piektajam) jūlijam. Iznomātājs rēķinu nosūtīta elektroniski ik gadu līdz 5. (piektajam) jūlijam uz Nomnieka e-pasta adresi: info@geserviss.lv. Puses vienojas, ka rēķins tiek sagatavots elektroniski un ir derīgs bez paraksta. Ja Nomnieks nav saņēmis rēķinu šajā punktā minētajā termiņā, Nomniekam ir pienākums par to nekavējoties informēt Iznomātāju.

2.3. Līguma 2.1.punktā noteiktais maksājums tiek aplikts ar PVN pēc likmes, kas ir spēkā rēķinu izrakstīšanas dienā. PVN maksājumus Nomnieks veic vienlaicīgi ar rēķinā uzrādītās pamatsummas apmaksu. Ja valstī attiecīgajam pakalpojumam tiek noteikta cita PVN likme, piemērojama tā likme, kas ir spēkā attiecīgā pakalpojuma sniegšanas dienā. Šai Līguma summas korekcijai nav nepieciešama Nomnieka piekrišana. Mainoties PVN likmei attiecīgi mainās Līguma kopējā summa ar PVN.

2.4. Visi Līgumā paredzētie maksājumi tiek uzskatīti par samaksātiem dienā, kad Iznomātāja bankas kontā ir saņemta maksājuma summa pilnā apmērā. Visas ar naudas pārskaitījumiem saistītās izmaksas sedz Nomnieks.

2.5. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas līgumā:

2.5.1. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

2.5.2. ja normatīvie akti paredz citu nomas maksas apmēru vai nomas maksas aprēķināšanas kārtību.

2.6. Nomas maksa tiek aprēķināta no Līguma spēkā stāšanās dienas.

2.7. Gadījumā, ja Nomniekam no Iznomātāja laicīgi nav iesniegts rēķins attiecīgo maksājumu veikšanai, Nomnieks nav atbrīvots no Līgumā noteiktiem maksājumiem, un viņam ir tiesības pieprasīt no Iznomātāja nesaņemto rēķinu. Gadījumā, ja Līgumā noteiktie maksājumu termiņi nesakrīt ar Iznomātāja rēķinā minētiem termiņiem, tad spēkā ir Līgumā noteiktie maksājumu termiņi.

**3. Nomnieka tiesības un pienākumi**

3.1. Nomnieks apņemas:

3.1.1. lietojot Nomas objektu, jāievēro Latvijas Republikas normatīvie akti, valsts iestāžu un pašvaldības noteikumi un lēmumi, kā arī citu kompetentu iestāžu prasības;

3.1.2. izmantot Nomas objektu tikai Līguma 1.2.punktā paredzētajam mērķim;

3.1.3. izpildīt pašvaldības institūciju un Iznomātāja prasības, kas attiecas uz Nomas objekta un apkārtējās teritorijas apsaimniekošanu;

3.1.4. avārijas situācijas (ugunsgrēka, plūdu u.c. nelaimju) gadījumā nekavējoties, bet ne vēlāk kā 2 stundu laikā jāinformē Iznomātājs par šādu apstākļu iestāšanos un jāveic nepieciešamie pasākumi avārijas likvidēšanai;

3.1.5. Nomas objektu nenodot lietošanā trešajām personām, kā arī neieķīlāt, vai kā citādi neapgrūtināt;

3.1.6. nodrošināt Nomas objekta uzturēšanu labā tehniskā stāvoklī un atjaunošanu, savlaicīgu remontu un citu apkopes darbu veikšanu, kā arī, iepriekš saskaņojot to ar Iznomātāju, pārbūves darbu veikšanu, lai nodrošinātu Līguma 1.2.punktā paredzētā izpildi atbilstoši normatīvo aktu prasībām, kā arī segt visus ar to saistītus izdevumus visu Līguma darbības laiku;

3.1.7. savlaicīgi maksāt nomas maksu par Nomas objektu, kā arī visus pārējos Līgumā noteiktos maksājumus;

3.1.8. patstāvīgi iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot Nomas objektuLīguma 1.2.punktā norādītajiem mērķiem. Visas grūtības un izdevumus, kas saistīti ar nepieciešamo saskaņošanu un atļauju iegūšanu, kā arī citu dokumentu iegūšanu, Nomnieks uzņemas patstāvīgi un uz sava rēķina;

3.2. Nomnieks atbild par ugunsdrošību Nomas objektā, tostarp nodrošina normatīvajos aktos noteikto ugunsdrošības prasību ievērošanu un iespēju veikt valsts ugunsdrošības uzraudzību, sniedz ar ugunsdrošības jautājumiem saistīto informāciju, ja amatpersona ar speciālo dienesta pakāpi to pieprasa, veic ugunsaizsardzības sistēmu darbspējas pārbaudi, ja amatpersona ar speciālo dienesta pakāpi to pieprasa, ugunsgrēka gadījumā pilda ugunsdrošības, ugunsdzēsības un glābšanas dienestu amatpersonu norādījumus.

3.3. Saskaņojot ar Iznomātāju, Nomniekam ir tiesības samaksāt nomas maksu priekšlaicīgi.

**4. Iznomātāja tiesības un pienākumi**

4.1. Iznomātājs apņemas:

4.1.1. nodot Nomniekam lietošanā Nomas objektu saskaņā ar Līguma nosacījumiem;

4.1.2. Līguma darbības laikā netraucēt Nomniekam un tā personālam izmantot Nomas objektu Līguma 1.2.punktā minētajam mērķim, kā arī ievākt augļus no tā;

4.1.3. pieņemt nomas maksu, kā arī citus maksājumus saskaņā ar šo Līgumu.

4.2. Iznomātājs ir tiesīgs:

4.2.1. Nomnieka pārstāvja klātbūtnē veikt Nomas objekta apsekošanu, iepriekš par to informējot Nomnieku;

4.2.2. sniegt par Nomnieku informāciju un nodot parādu piedziņu trešajām personām, gadījumā, ja tiek kavēti Līgumā noteiktie maksājuma termiņi;

4.2.3. patstāvīgi veikt Nomas objekta remontu, ja remonta nepieciešamība radusies sakarā ar Nomnieka nesaimniecisko rīcību. Šajā gadījumā Nomnieks apmaksā Iznomātājam visus veiktos izdevumus;

**5. Līguma darbības termiņš, tā grozīšanas un izbeigšanas kārtība**

5.1. Līguma stājas spēkā 2023.gada 1.jūlijā un darbojas līdz 2032.gada 31.decembrim.

5.2. Līgumu var grozīt pēc abu Pušu rakstiskas vienošanās, kas tiek pievienotas šim Līgumam un ir Līguma neatņemama sastāvdaļa.

5.3. Līgums var tikt izbeigts pirms termiņa:

5.3.1. Pusēm par to rakstveidā vienojoties;

5.3.2. ja Iznomātājs pārtrauc sniegt sabiedrisko ūdenssaimniecības pakalpojumus un ar to tiek lauzts līgums par sabiedrisko ūdenssaimniecības pakalpojumu sniegšanu.

5.4. Iznomātājs ir tiesīgs, rakstiski informējot Nomnieku vismaz 1 (vienu) mēnesī iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus Nomas objektam ja:

5.4.1.Nomnieks Nomas objektu izmanto pretēji Līguma 1.2.punktā noteiktajam mērķim un, ja 10 (desmit) dienu laikā pēc Iznomātāja rakstiska brīdinājuma, attiecīgais pārkāpums netiek novērsts vai arī netiek sasniegts Līguma mērķis (ja tas Līgumā ir noteikts), ar kuru Iznomātājam bija tiesības rēķināties;

5.4.2. Nomnieka darbības dēļ tiek bojāts Nomas objekts;

5.4.3. Nomnieks vairāk nekā 2 (divus) mēnešus kavē kāda šajā Līguma paredzētā maksājuma samaksu;

5.4.4. Nomnieks bez Iznomātāja rakstveida atļaujas nodod Nomas objektu apakšnomā vai arī izmanto to kopdarbībai ar trešajām personām;

5.4.5. Nomnieks patvaļīgi, bez saskaņošanas ar Iznomātāju vai arī pārkāpjot attiecīgos normatīvos aktus, veic nomas objekta pārbūvi;

5.4.6. ar tiesas spriedumu pasludināts maksātnespējas process vai apturēta Nomnieka saimnieciskā darbība;

5.4.7. citos gadījumos, kad ļaunprātīgi netiek izpildīti Līguma noteikumi un šis apstāklis dod Iznomātājam pamatu uzskatīt, ka Iznomātājs nevar paļauties uz saistību izpildīšanu nākotnē.

5.5. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts Iznomātājam nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai.

5.6. Beidzoties Līguma darbības termiņam vai arī to laužot pirms termiņa, Nomniekam 3 (triju) darba dienu laikā Nomas objekts ir jānodod atpakaļ Iznomātājam stāvoklī, kādā to varētu saņemt no kārtīga un rūpīga saimnieka ar visiem Nomnieka veiktajiem ieguldījumiem, ņemot vērā saprātīgu nolietojumu. Nomas objekta nodošana notiek saskaņā ar nodošanas – pieņemšanas aktu, kas ir neatņemama Līguma sastāvdaļa.

5.7. Nododot Nomas objektu Iznomātājam, Nomniekam uz sava rēķina ir jāapmaksā visi izdevumi, kas ir saistīti ar Nomas objekta atbrīvošanu, kā arī citi izdevumi, kas Pusēm šajā sakarā varētu rasties.

5.8. Ja Nomnieks neparaksta Līguma 5.6.punktā minēto nodošanas un pieņemšanas aktu, Iznomātājs pārņem Nomas objektu ar vienpusēju Nomas objekta apsekošanas aktu.

5.9. Līguma izbeigšanas gadījumus, kuri nav atrunāti Līgumā, Puses risina Civillikumā noteiktajā kārtībā.

**6. Strīdu atrisināšana un pušu atbildība**

6.1. Strīdi, kas rodas starp Pusēm, tiek risināti savstarpēju pārrunu ceļā. Ja Puses 2 (divu) mēnešu laikā strīdīgos jautājumos nespēj vienoties pārrunu ceļā, tad strīdu izskata Latvijas Republikas tiesu instancēs.

6.2. Puses saskaņā ar spēkā esošajiem Latvijas Republikas normatīvajiem aktiem savstarpēji ir atbildīgas par Līguma saistību pārkāpšanu, kā arī par otrai Pusei radītajiem zaudējumiem.

6.3. Ja Nomnieks nepilda Līguma noteikumus, Nomnieks ir pilnībā atbildīgs par visiem radītajiem zaudējumiem Iznomātājam vai trešajām personām.

6.4. Par Līgumā noteikto maksājumu kavējumu Nomniekam jāmaksā nokavējuma procenti 0,1 (vienas desmitās daļas) procenta apmērā no termiņā neapmaksātās summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.

6.5. Pamatojoties uz Iznomātāja iesniegtajiem rēķiniem Nomnieks maksājumus, kas saistīti ar Līgumu, Iznomātājam ieskaita šādā secībā:

6.5.1. parāda summa;

6.5.2. kārtējie maksājumi;

6.5.3. nokavējuma procenti.

6.6. Gadījumā, ja Nomnieks neievēro Līgumā noteikto kārtību veicot jebkādus būvdarbus Nomas objektā, Iznomātājam ir tiesības aprēķināt un Nomniekam ir pienākums maksāt Iznomātājam līgumsodu 1 (viena) mēneša 100,00 *euro* apmērā par katru šādu gadījumu. Ja Līguma darbības laikā atkārtoti tiek konstatēts šāda veida pārkāpums, Iznomātājam ir tiesības aprēķināt un Nomniekam ir pienākums maksāt Iznomātājam līgumsodu 300,00 *euro* apmērā par katru šādu gadījumu.

6.7. Līgumsoda samaksa neatbrīvo Puses no saistību pildīšanas.

6.8. Ja kādu Nomnieka darbību rezultātā Iznomātājam tiek aprēķinātas soda sankcijas, t.sk. saistītas ar neatbilstošu Nomas objekta izmantošanu, atbildība par šādām sankcijām pilnībā tiek uzlikta Nomniekam.

6.9. Ja Nomas objekta bojājumi ir radušies trešo personu vainas dēļ, Nomniekam patstāvīgi, neizvirzot pretenzijas Iznomātājam, ir jārisina visi jautājumi, kas saistīti ar radīto bojājumu novēršanu un zaudējumu kompensāciju.

6.10. Iznomātājs neatbild par bojājumiem un ievainojumiem, kas radušies cilvēkiem vai mantai negadījumos, kas notikuši Nomas objektā vai to lietojot, pēc šā Līguma noslēgšanas.

6.11. Nomnieka pretlikumīgu darbību gadījumā par šādām darbībām atbild tikai Nomnieks.

1. **Nepārvaramas varas apstākļi**

7.1. Puses neizvirzīs viena otrai pretenzijas gadījumā, ja iestāsies tādi nepārvaramas varas apstākļi kā ugunsgrēks, dabas katastrofas, streiki, jebkuras kara un teroristiskas darbības, normatīvie akti, kā arī jebkuri ārkārtēja rakstura apstākļi, tiešā veidā ietekmējoši Līguma izpildi, un kuru iestāšanos nebija iespējams paredzēt, novērst.

7.2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, Pusēm nekavējoties ir jāinformē vienai otru par šādu apstākļu iestāšanos un jāveic visi nepieciešamie pasākumi, lai nepieļautu zaudējumu rašanos, Pusēm izpildot šo Līgumu.

**8. Pārējie noteikumi**

8.1. Puses garantē, ka personai, kas slēdz Līgumu, ir visas likumiskās tiesības, juridiskais pamats un attiecīgs pilnvarojums, lai slēgtu Līgumu un uzņemtos tajā noteiktās saistības.

8.2. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā un Līgums jāpiemēro atbilstoši spēkā esošiem normatīvajiem aktiem.

8.3. Visi paziņojumi Līguma sakarā nosūtāmi uz zemāk minētām adresēm, un visi paziņojumi, izņemot rēķinus, tiek uzskatīti par saņemtiem, kad nogādāti personīgi, pa pastu, pa e-pastu vai pa faksu ar saņemšanas apstiprinājumu un stājas spēkā saskaņā ar normatīvos aktos noteikto. Mainot savu nosaukumu, adresi vai citus rekvizītus katra Puse apņemas 5 (piecu) darba dienu laikā paziņot otrai Pusei par izmaiņām.

8.4. Līguma noslēgšanas brīdī jebkuras agrākas Pušu vienošanās, rakstiskas vai mutiskas, kas attiecas uz Līguma priekšmetu, zaudē spēku un netiek piemērotas.

8.5. Visos citos jautājumos, ko neparedz Līguma noteikumi, Puses vadās pēc spēkā esošajiem Latvijas Republikas normatīvajiem aktiem.

8.6. Šīs Līgums pilnībā apliecina Pušu vienošanos, Iznomātājs un Nomnieks ar saviem parakstiem apliecina, ka viņiem ir saprotams šī Līguma saturs, nozīme un sekas, tie atzīst to par pareizu, savstarpēji izdevīgu un paraksta labprātīgi, bez viltus, maldības un spaidiem.

8.7. Iznomātājs par pilnvaroto pārstāvi Līguma izpildes laikā nozīmē Gulbenes novada pašvaldības administrācijas Īpašuma pārraudzības nodaļas vadītāju Kristapu Daukstu, tālrunis: 64471370, 29284673, e-pasta adrese: kristaps.dauksts@gulbene.lv.

8.8 Nomnieks par pilnvaroto pārstāvi Līguma darbības laikā nozīmē \_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_.

8.9. Līgums sastādīts latviešu valodā 2 (divos) identiskos eksemplāros ar vienādu juridisku spēku, viens no kuriem glabājas pie Iznomātāja, otrs pie Nomnieka.

**9. Pušu juridiskās adreses, rekvizīti un paraksti**

|  |  |
| --- | --- |
| **IZNOMĀTĀJS****Gulbenes novada pašvaldība** | **NOMNIEKS****SIA “Gulbenes Energo Serviss”** |
| Reģistrācijas numurs 90009116327  | Reģistrācijas numurs  |
| Juridiskā adrese: Ābeļu iela 2, Gulbene, Gulbenes novads, LV-4401  | Juridiskā adrese: Blaumaņa iela 56A, Gulbene, Gulbenes novads, LV-4401 |
|  |  |
| Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_A. Caunītis  | valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ R. Korns |

Parakstīšanas datums Parakstīšanas datums

2023.gada \_\_\_\_.\_\_\_\_\_\_\_\_\_\_\_\_\_\_ 2023.gada \_\_\_.\_\_\_\_\_\_\_\_\_\_\_\_